CELEX: 62015TA0155
Language: et
Date: 2016-10-26 00:00:00
Title: Kohtuasi T-155/15: Üldkohtu 26. oktoobri 2016. aasta otsus – Kaddour versus nõukogu (Ühine välis- ja julgeolekupoliitika — Süüria vastu suunatud piiravad meetmed — Rahaliste vahendite külmutamine — Varasemate aktide tühistamine Üldkohtu otsusega — Uued aktid, millega lisatakse hageja nimi loeteludesse — Tühistamishagi — Põhikirja artikli 76 punkt d — Hagiavalduse sisu — Vastuvõetavus — Põhjendamiskohustus — Tõendamiskoormis — Omandiõigus — Ettevõtlusvabadus)

12.12.2016   
            
            
               ET
            
            
               Euroopa Liidu Teataja
            
            
               C 462/18
            
         Üldkohtu 26. oktoobri 2016. aasta otsus – Kaddour versus nõukogu
   (Kohtuasi T-155/15) (1)
   
   ((Ühine välis- ja julgeolekupoliitika - Süüria vastu suunatud piiravad meetmed - Rahaliste vahendite külmutamine - Varasemate aktide tühistamine Üldkohtu otsusega - Uued aktid, millega lisatakse hageja nimi loeteludesse - Tühistamishagi - Põhikirja artikli 76 punkt d - Hagiavalduse sisu - Vastuvõetavus - Põhjendamiskohustus - Tõendamiskoormis - Omandiõigus - Ettevõtlusvabadus))
   (2016/C 462/22)
   Kohtumenetluse keel: prantsuse
   
      Pooled
   
   
      Hageja: Khaled Kaddour (Damaskus, Süüria) (esindajad: advokaadid A. Boesch, D. Amaudruz, M. Ponsard, solicitor V. Davies, ja T. Eicke, QC, hiljem V. Davies, T. Eicke ja solicitor V. Wilkinson)
   
      Kostja: Euroopa Liidu Nõukogu (esindajad: G. Étienne ja S. Kyriakopoulou)
   
      Ese
   
   ELTL artikli 263 alusel esitatud nõue tühistada nõukogu 26. jaanuari 2015. aasta rakendusotsus 2015/117/ÜVJP, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT 2015, L 20, lk 85), ning nõukogu 26. jaanuari 2015. aasta rakendusmäärus (EL) nr 2015/108, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT 2015, L 20, lk 2), osas, milles hageja nimi on kantud nende isikute, üksuste ja asutuste loetellu, kelle suhtes kohaldatakse piiravaid meetmeid.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Jätta Khaled Kaddouri kohtukulud tema enda kanda ja mõista temalt välja Euroopa Liidu Nõukogu käesoleva menetluse ja ajutiste meetmete kohaldamise menetlusega seotud kohtukulud.
            
         
      (1)  ELT C 190, 8.6.2015.